उत्पाद कानून के तहत दर्ज मामलों की रिकार्ड सुनवाई पटना हाईकोर्ट में हुई। गुरुवार को पटना हाईकोर्ट के न्यायमूर्ति डॉ. रविरंजन की एकलपीठ ने उत्पाद कानून से संबंधित जमानत मामलों की रिकार्ड सुनवाई की। अदालत की कार्रवाई शुरू होने के एक घंटे के भीतर ही करीब 100 मामलों पर अदालत ने सुनवाई कर आदेश जारी कर दिया। दोपहर बाद भोजनावकाश तक 211 मामलों पर सुनवाई कर निष्पादन कर दिया गया। शराब को लेकर बनाए गए अभियुक्तों या फिर जिन्होंने कोर्ट में आत्मसमर्पण कर दिया उन्हें नियमित जमानत दे दी गई।